மகாராட்டிரா_நவநிர்மாண்_சேனா
அரசியல் விமர்சனம்
தேசிய நாடாளுமன்றத்தின் அடுத்த வேலை நாளில் மிகவும் பரபரப்பான சம்பவங்கள் நடந்தன. எண்ணற்ற நாடாளுமன்ற அங்கத்தினர்கள் இத்தகைய தாக்குதல்களை கண்டித்தார்கள். அவர்கள் மறைமுகமாக ரயில்வே அமைச்சர் லாலு பிரசாத் யாதவையும் விமர்சித்தார்கள். அவர்களுடைய மாநிலங்களில் கூட ஆள் தேர்வு நடைபெற்ற மாநிலத்தைச் சேர்ந்தவர்கள் அல்லாமல் பீகாரைச் சேர்ந்தவர்கள் பணியில் அமர்த்தப்படுவது எம்என்எஸ்சின் நடவடிக்கையின் நம்பகத்தன்மையை அதிகரிப்பதாக இருந்ததது. இந்தப் பிரச்சனையைப் பற்றி முதலில் பேசிய ஆர்ஜேடி தலைவர் தேவேந்திர பிரசாத் யாதவ், மாநிலத்தில் 355 பிரிவின்படி மத்திய அரசு நடவடிக்கை எடுக்க கோரினார். இத்தகைய தாக்குதல்களுக்கு பின்பும், மகாராஷ்டிர முதல் அமைச்சர் மௌனம் கடை பிடிப்பதை சுட்டிக்காட்டினார். நாட்டின் ஒற்றுமைக்கும், ஒருமைப்பாட்டிற்கும் இத்தகைய தாக்குதல்கள் ஊறு விளைவிக்கும் என்றும் அவர் மேலும் கூறினார். மற்ற எம்பிக்களும் இத்தகைய தாக்குதல்களினால் 355 பிரிவை அமல்படுத்த கோரினர். பீகார் மற்றும் உத்திர பிரதேச மக்கள் நாட்டின் பிற இடங்களுக்கு செல்ல அனுமதி வாங்க வேண்டும் போல் நிலைமை உள்ளதா என்று பிஜேபி உறுப்பினர் ஷாநவாஸ் ஹுசைன் வினவினார். இத்தகைய செயல்கள் நாட்டின் ஒருமைபாட்டை குலைக்க முயல்வதோடு நாட்டின் மற்ற பகுதிகளுக்கு தவறான வழியை காட்டுகிறது என்று சிபிஐ(எம்) உறுப்பினர் முஹமது சலீம் கூறினார். கதையின் மறு பக்கத்தை காட்ட விரும்பிய சிவா சேனாவின் ஆனந்த கீதே, மகாராஷ்டிராவில் 42 லட்சம் படித்த வேலையில்லாத இளைஞர்கள் உள்ளனர் என்று சுட்டிகாட்டினார். நாட்டின் அரசியலமைப்பு மீது ஏற்பட்ட வெளிப்படையான தாக்குதல் என்று சிபிஐ(எம்) கடுமையாக கண்டித்து கட்சி தலைவர் ராஜ் தாக்கரேவை உடனடியாக கைது செய்ய கோரியது. இத்தகைய 'பிரிவினை சக்திகள்' மீது கருணை காட்டுவதால் மிக பெரிய விளைவுகளை சந்திக்க நேரிடும் என்றும் எச்சரித்தது. அரசியலமைப்பைப் பாதுகாத்து குற்றம் புரிந்தவர்கள் மீது உடனடியாக கடுமையான நடவடிக்கை எடுக்க வேண்டிய கடமையுள்ள மகாராஷ்டிரா அரசினை இத்தகைய அரசியலமைப்பின் மீதான தாக்குதல் இழிவாகச் சித்தரிக்கிறது என்று சிபிஐ (எம்)யின் செயற்குழு கூறியது. "இத்தகைய நிகழ்ச்சியை தடுக்க தவறியதும், அதற்குக் காரணமான தலைவருக்கு கருணை காட்டப்படுவதும், காங்கிரஸ் மற்றும் அதன் கூட்டணி கட்சிகள் நடத்தும் அரசியல் மோசமான திவாலாகும் நிலைமைக்கு சென்றுள்ளதை காட்டுகிறது" இத்தகைய தாக்குதல்களைப் பொறுத்துகொள்ளக் கூடாது என்றும் ராஜ் தாக்கரேயும் அவரது ஆதரவாளர்களும் "உடனடியாக கைது செய்யப்பட்டு தண்டிக்கப்படவேண்டும்" என்றும் இந்திய கம்யூனிஸ்ட் கட்சி (சிபிஐ) கூறியது. மகாராஷ்டிர முதல் அமைச்சர் விலாஸ்ராவ் தேஷ்முக் தாக்குதல்களைத் தடுக்க தவறியதற்கு தனது அரசாங்கம் பொறுப்பேற்கிறது என்றும், நடந்த நிகழ்ச்சிகளின் மீது விசாரணை நடத்தவும் உத்தரவிட்டார். மேலும் மராத்திய பத்திரிகைகளுக்கு ஏன் வேலை வாய்ப்பு விளம்பரங்கள் தரப்படுவதில்லை என்றும் விசாரிக்க உத்தரவிட்டார். அவர் கூறினார்:'நடந்தவை நல்லவை அல்ல. சட்டத்தில் உள்ள ஓட்டைகளினால் இத்தகைய நிகழ்ச்சிகள் நடக்கின்றன. இதற்கு உள்துறை அமைச்சகம் மட்டுமே பொறுப்பென்று சொல்ல முடியாது. இது மொத்த அரசாங்கத்தின் பொறுப்பாகும். இத்தகைய நிகழ்ச்சிகள் மாநிலத்தின் மதிப்பை பாதிக்கின்றன.டிஜிபியை கடுமையான நடவடிக்கை எடுக்குமாறு கூறியுள்ளேன்." மகாராஷ்டிர மாநில மாணவர்களை ஒதுக்கும் வகையில் வேலை வாய்ப்பு விளம்பரங்கள் உள்ளூர் பத்திரிகைகளில் வெளியிடப்படுவதில்லை என்ற ராஜ் தாக்கரேயின் குற்றச்சாட்டுக்கு அவர், "மராத்தி தினசரிகளில் தேர்வுக்கான விளம்பரங்கள் ஏன் வெளியிடப்படவில்லை என்பதற்கும், எத்தனை மராத்தி மாணவர்கள் தேர்வுக்கு அழைக்கபட்டிருந்தனர் என்ற விவரம் குறித்தும் விசாரணை நடைபெறும்" என்று பதில் கூறினார் மேலும் இத்தகைய வன்முறை சம்பவங்கள் எதிர்காலத்தில் நடைபெறாது என்றும் அவர் உறுதி அளித்தார். 2009 ஜனவரியில் பிரணவ பிரகாஷ்என்ற ஓவிய கலைஞன் டில்லியில் "சால் ஹத் பி பிஹாரி" என்ற தலைப்பில் ஓர் ஓவிய கண்காட்சி நடத்தினான். அந்நிய நாட்டினரின் மீது வெறுப்பு என்ற தலைப்பின் கீழ் மகாராஷ்டிராவில் 2008ஆம் ஆண்டில் வட இந்தியர்கள் மீது நடைபெற்ற தாக்குதல்கள் நவீனமாக சித்தரிக்கபட்டிருந்தன.